สเต็คลาว ย้ายจากปิยะรมณ์ มาอยู่ในซอยสุขุมวิท 103 แถวซอยอุดมสุข16 ร้านใหม่ไฉไลใหญ่กว่าเดิม คนก็เยอะด้วย

ร้านเปิด 11.00-22.00  มีที่จอดรถ

เมนูที่สั่ง
- ห่อหมกเนื้อปู รสชาติกลางๆไม่เผ็ดแต่มีรสของเครื่องแกง รสชาติกลมกล่อมเนื้อปูด้านในห่อหมกเยอะอยู่ค่ะ
- หมูสับปลาเค็มทอด ไม่ค่อยชอบปลาเค็มเท่าไหร่ แต่เพื่อนสั่งมาก็เลยต้องกิน แต่รสชาติไม่ค่อยออกนะคะ หมูน่าจะเยอะกว่า อร่อยดีค่ะกรอบๆแห้งๆกำลังดีไม่อมน้ำมัน
- แกงส้มชะอมไข่+กุ้ง ตัวนี้ออกเปรี้ยวนิดหน่อย ไม่เผ็ด รสชาติกลางๆคนไม่ทานเผ็ดทานได้สบายค่ะ
- น้ำพริกไข่ปู เสริฟมากับผักหลายชนิด น้ำพริกมีรสเผ็ด ตัวนี้อร่อยดีถูกใจค่ะ 
- ซี่โครงหมูน้ำผึ้ง ตัวนี้อร่อยยยย หอมม นุ่มละลายเลย ต้องสั่งค่ะ
- ปิงซูสตอเบอร์รี่ เหมือนเค้าเอามาจากร้านข้างๆนะคะ ไม่อร่อยค่ะ มีแต่ตัวน้ำแข็ง นมที่ราดน้อยมาก ผลไม้น้อยมาก ไม่คุ้มค่ะ 

ราคาอาหารค่อนข้างสูง แต่รสชาติอร่อยได้มาตรฐานทุกเมนูค่ะ
